**Ministru kabineta noteikumu "Latvijas centrālās iestādes, to funkciju sadalījums un kārtība, kādā tās īsteno Eiropas Parlamenta un Padomes 2016. gada 6. jūlija regulu (ES) Nr. 2016/1191 par iedzīvotāju brīvas pārvietošanās veicināšanu, vienkāršojot dažu publisko dokumentu uzrādīšanas prasības Eiropas Savienībā, un grozījumiem Regulā (ES) Nr. 1024/2012" projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | 2016. gada 6. jūlijā Eiropas Savienības (ES) Padomē tika pieņemta regula (ES) 2016/1191 par iedzīvotāju brīvas pārvietošanās veicināšanu, vienkāršojot dažu publisko dokumentu uzrādīšanas prasības Eiropas Savienībā, un grozījumiem Regulā (ES) Nr. 1024/201(turpmāk – Regula). Saskaņā ar Regulas 27. panta 2. punktu Regulu piemēro no 2019. gada 16. februāra,izņemot atsevišķus ar informācijas paziņošanu un publiskošanu saistītus pantus. Regulas mērķis ir veicināt Eiropas Savienības iedzīvotāju brīvu pārvietošanos, vienkāršojot prasības attiecībā uz vienā dalībvalstī izdotu konkrētus juridiskus faktus konstatējošu publisku dokumentu uzrādīšanu citā dalībvalstī. Saskaņā ar Regulu publiskie dokumenti, uz kuriem tā attiecas, un to apliecinātas kopijas ir jāatbrīvo no visa veida legalizācijas un līdzīgām formalitātēm. Cita starpā regula paredz, ka Iekšējā tirgus informācijas sistēma (IMI) kalpos kā administratīvās sadarbības mehānisms starp dalībvalstu norīkotajām iestādēm. IMI sistēma būs izmantojama, lai šaubu gadījumā iestāde, kurā tiek uzrādīts citā dalībvalstī izdots publisks dokuments, varētu pārliecināties par tā autentiskumu, pārbaudot IMI repozitorijā pieejamos dokumentu paraugus vai sazinoties ar ārvalsts attiecīgo iestādi.Regula ir tieši piemērojama, tomēr atsevišķi jautājumi, tostarp centrālo iestāžu nozīmēšana, to funkciju un savstarpējās administratīvās sadarbības mehānisma noteikšana IMI sistēmā ir dalībvalstu kompetencē. Noteikumi norīko divas centrālās iestādes, nosaka to funkciju sadalījumu un kārtību, kādā tās veic Regulā minētās darbības un sadarbojas ar Latvijas un ārvalstu valsts un pašvaldību iestādēm. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Dokumentu legalizācijas likuma pārejas noteikumu 2. punktam ar 2019. gada 16. februāri stājas spēkā grozījumi par minētā likuma 3. panta papildināšanu ar trešo daļu, kas paredz deleģējumu Ministru kabinetam noteikt Latvijas centrālās iestādes, to funkciju sadalījumu un kārtību, kādā tās atbilstoši Regulai veic tajā minētās darbības un sadarbojas ar Latvijas un ārvalstu valsts un pašvaldību iestādēm.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Regula paredz, ka publiskie dokumenti, uz kuriem tā attiecas (skat. Regulas 2. pantu), un to apliecinātas kopijas ir jāatbrīvo no visa veida legalizācijas un līdzīgām formalitātēm. Lai Regulas piemērošanas aspektā nodrošinātu ātru un drošu informācijas pārrobežu apmaiņu, garantētu augstu datu aizsardzības līmeni un novērstu krāpšanu, Regula paredz Komisijai nodrošināt IMI sistēmas pielāgošanu Regulas vajadzībām. Paredzēts, ka IMI sistēma kalpos kā efektīvs administratīvās sadarbības mehānisms starp dalībvalstu norīkotajām iestādēm, kas izmantojams, lai šaubu gadījumā iestāde, kurā tiek uzrādīts citā dalībvalstī izdots publisks dokuments vai tā apliecināta kopija, varētu pārliecināties par dokumenta autentiskumu, pārbaudot IMI repozitorijā pieejamos dokumentu paraugus, bet, ja šaubas netiek kliedētas – iesniedzot informācijas pieprasījumu ārvalsts iestādei, kas izdeva attiecīgo dokumentu vai sagatavoja apliecināto kopiju, vai atbildīgajai centrālajai iestādei. Regula ir tieši piemērojama, tomēr vairāki aspekti, tostarp centrālo iestāžu nozīmēšana, to funkciju sadalījums un savstarpējā administratīvās sadarbības mehānisma IMI sistēmā noteikšana ir dalībvalstu kompetencē. Par Regulu atbildīga ir Tieslietu ministrija (turpmāk – TM), tomēr Regulas darbības joma aptver arī tādus dokumentus, kuri ir tikai Iekšlietu ministrijas (IeM) kompetencē, tāpēc Latvija norīko divas centrālās iestādes atkarībā no to funkciju sadalījuma. Noteikumu 5.punkts paredz, ka attiecībā uz IeM "ekskluzīvajā" kompetencē esošajiem dokumentiem Latvijas centrālā iestāde ir IeM, savukārt TM ir centrālā iestāde attiecībā uz visiem pārējiem Regulas 2. pantā minētajiem dokumentiem, kā arī ir "galvenā" centrālā iestāde atbilstoši Regulas 15. panta 2. punktam. Noteikumi attiecas uz Latvijas norīkotajām centrālajām iestādēm un tām Latvijas iestādēm, kas atbilst definīcijai Regulas 3. panta 2.punktā. Piemēram, dokumentus, kas konstatē dzimšanas vai miršanas faktu vai laulību izdod pašvaldību dzimtsarakstu nodaļas un Tieslietu ministrijas Dzimtsarakstu departaments; dokumentus, kas konstatē, ka persona ir dzīva – zvērināti notāri; dokumentus, kas konstatē vārdu un uzvārdu vai valstspiederību – Pilsonības un migrācijas lietu pārvalde un tās reģionālās nodaļas; dokumentus, kas konstatē dzīvesvietu vietu – Pilsonības un migrācijas lietu pārvalde un tās reģionālās nodaļas un pašvaldības; dokumentus, kas konstatē laulības šķiršanu – tiesas un zvērināti notāri; dokumentus, kas konstatē adopciju vai vecāku statusu – tiesas un bāriņtiesas; dokumentus, kas konstatē sodāmības neesamību – Iekšlietu ministrijas Informācijas cents, turklāt vairākus Regulas darbības jomā ietilpstošos faktu reģistrē arī diplomātiskās un konsulārās pārstāvniecības ārvalstīs. Noteikumi nosaka šo iestāžu sadarbības ietvaru, savukārt tas, kā centrālās iestādes savas kompetences ietvaros attīstīt ātru un efektīvu administratīvās sadarbības mehānismu IMI sistēmā; organizē savas padotības vai kompetences iestādes (tostarp nosaka to funkcijas un lomas IMI sistēmā) un pārrauga šo iestāžu sadarbību ar citu dalībvalstu iestādēm un citu saskaņā ar Regulu noteikto pienākumu izpildi, ir katras centrālās iestādes ziņā. Tā kā Regula tiecas mazināt izmaksas, laiku, vienkāršot dažādas formalitātes, tās mērķiem visatbilstošākā ir iestādes, kurā uzrāda publisko dokumentu, ar iestādi, kura to izdevusi, tieša (caur centrālajām vai citām iestādēm nepastarpināta) komunikācija. Šajā nolūkā noteikumi paredz, ka centrālā iestāde veicina tās padotības un kompetences iestāžu reģistrāciju IMI sistēmā un mazina jebkādus citus šķēršļus, kas varētu kavēt tiešu pārrobežu komunikāciju. Tā pat pakāpeniski būtu jānodrošina, lai arī tām iestādēm, kurās bieži uzrāda ārvalstī izdotus dokumentus, būtu tieša piekļuve IMI repozitorijam un iespējai šaubu gadījumā nosūtīt pieprasījumu attiecīgajai ārvalsts iestādei. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts tieši skar iestādēs, kas izdod Regulas darbības jomas dokumentus, nodarbinātos. Projekts skar arī tajās iestādēs, kurās uzrāda citā ES dalībvalstī izdotus Regulas darbības jomas dokumentus vai to apliecinātās kopijas, nodarbinātos. Netieši tiek skarta jebkura persona, kas Latvijas iestādēs uzrādīs citā dalībvalstī izdotu Regulas darbības jomas dokumentu vai tā apliecinātu kopiju vai kādā no dalībvalstīm uzrādīs Latvijas iestāžu izdotu Regulas darbības jomas dokumentu vai tā apliecinātu kopiju. |
| 2. | Tiesiskā regulējuma ietekme uz tautsaimniecību un administratīvo slogu | Regula, ar kuras īstenošanas nepieciešamību noteikumi ir saistīti, uzliek jaunus pienākumus un paredz jaunas veicamās darbības iestādēm, kas izdod Regulas darbības jomas dokumentus (piemēram, reģistrācija IMI sistēmā, atbilžu sniegšana, repozitorija palidināšana ar dokumentu paraugiem), tomēr kopumā Regula ir vērsta uz administratīvā sloga samazināšanu, kas saistīts ar legalizāciju un citām līdzīgām formalitātēm. Šobrīd mehānismi un kanāli, kādus dalībvalstis izmanto nolūkā noskaidrot citā dalībvalstī izdota dokumenta autentiskumu, ir dažādi. Tas apgrūtina iestāžu darbu. Ar Regulu tiek ieviests vienots, uz standartizētiem jautājumiem un atbildēm balstīts un visās ES dalībvalstu valodās tulkots sadarbības mehānisms. Turklāt citu dalībvalstu informācijas pieprasījumu skaitu iestāde var samazināt, izveidojot pilnīgu dokumentu paraugus repozitoriju. Turklāt noteikumi veicina tiešo sadarbību, tādējādi cenšoties vēl jo vairāk administratīvo slogu mazināt. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumi izstrādāti sakarā ar nepieciešamību īstenot Eiropas parlamenta un Padomes 2016. gada 6. jūlija regulu Nr. (ES) 2016/1191 par iedzīvotāju brīvas pārvietošanās veicināšanu, vienkāršojot dažu publisko dokumentu uzrādīšanas prasības Eiropas Savienībā, un grozījumiem Regulā (ES) Nr. 1024/201. Eiropas Savienības Oficiālajā Vēstnesī Regula publicēta 2016. gada 26. jūlijā (L 200/1). Saskaņā ar Regulas 27. panta 2. punktu Regulu piemēro no 2019. gada 16. februāra, izņemot atsevišķus ar informācijas paziņošanu un publiskošanu saistītus pantus. Regula ir tieši piemērojama, tāpēc ar noteikumiem nevis tiek ieviestas vai pārņemtas ES tiesību akta prasības, bet risināti daļa jautājumu, kas ir atstāti dalībvalstu ziņā. Dalībvalstu iestāžu pienākums savstarpējā sadarbībā izmantot IMI sistēmu izriet no Regulas 14. panta, savukārt centrālo iestāžu norīkošanas pienākums – 15. panta. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Reizē ar projekta iesniegšanu izskatīšanai Valsts Sekretāru sanāksmē projektu plānots publicēt Tieslietu ministrijas tīmekļvietnē. Pēc projekta spēkā stāšanās un, kad Regula kļūs piemērojama, plānoti plašāki sabiedrības informēšanas pasākumi, tostarp dalībvalstu starpā apstiprināta standartizēta teksta publicēšana.  |
| 2. | Sabiedrības līdzdalība projekta izstrādē | Projektu plānots publicēt Tieslietu ministrijas tīmekļvietnē sadaļā "Sabiedrības līdzdalība" <https://www.tm.gov.lv/lv/sabiedribas-lidzdaliba>  |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrijas, Iekšlietu ministrija, Ekonomikas ministrija, Ārlietu ministrija, Notāru padome, Pilsonības un migrācijas lietu pārvalde un tās reģionālās nodaļas, Iekšlietu ministrijas Informācijas cents, pašvaldību dzimtsarakstu nodaļas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iestāžu funkcijas un uzdevumi būs atkarīgi no to lomas un funkcijām IMI sistēmā. Regula uzliek par pienākumu dalībvalstu iestādēm sadarboties informācijas pieprasījumu gadījumos, kā arī papildināt un regulāri atjauno IMI repozitoriju ar visbiežāk izmantotajiem publisko dokumentu paraugiem. Tas, kā organizēt iestāžu darbu (tostarp tas, kādas funkcijas un lomas tām piešķirt un kādu pārraudzības modeli attīstīt), tiek atstāts katras atbildīgās centrālās iestādes ziņā. Kopumā jaunie uzdevumi un funkcijas nebūs tik apjomīgas un laikietilpīgas, lai radītu nepieciešamību pēc papildus resursiem. Tieslietu ministrijas Starptautiskās sadarbības departaments centrālās iestādes funkciju plāno īstenot tam pieejamo līdzekļu un cilvēkresursu ietvaros.  |
| 3. | Cita informācija | Nav |

… ministrs …

Laure 67036993

Maija.Laure@TM.gov.lv